**1000 meter stafett** er en løpsøvelse innen friidrett, og er den eneste stafetten som arrangeres under det norske hovedmesterskapet i friidrett. Stafetten som på engelsk kalles *Swedish relay*, består av fire etapper med progressiv lengde: 100 meter + 200 meter + 300 meter + 400 meter.

Første etappe går i løpebanens sving, og løperne starter fra startblokker. Andre etappe er dermed en spesiell 200 meter som starter på langsiden og slutter i svingen. Tredje etappe er den uortodokse øvelsen 300 meter, som her løpes langside, sving og langside. Den siste etappen blir da en vanlig 400 meter med flying start.

Rekordene
---------

Øvelsen er en svensk stafett-variant, men er ikke etablert som en vanlig internasjonal øvelse. Det noteres dermed ikke offisielle verdensrekorder. Norske rekorder for menn ble notert allerede i 1935. Friidrettstinget i 1969 innførte notering av norske rekorder også for kvinner.

Inntil september 2021 var det IL Gular fra Bergen som hadde rekorden for menn på 1.52,54, fra NM i Drammen i 2001. På laget løp Kenneth Halhjem, Thomas Mellin-Olsen, Erlend Sæterstøl og Quincy Douglas. Under NM i Mosjøen i 1992 løp SK Vidar fra Oslo på 1.52,35, men laget hadde sprinteren Fernando Ramirez på første etappe, og han var på den tiden statsborger av Den dominikanske republikk. Resultatet ble dermed ikke godkjent som norsk rekord. På de neste etappene løp Jesper Vogt Lorentzen, Gaute Melby Gundersen og Atle Douglas. Under NM i friidrett 2021 satte Moelven Idrettslag ny norsk rekord med 1.51,51. August Hemstad, Carl Emil Kåshagen, Andreas Grimerud og Håvard Bentdal Ingvaldsen løp på laget. Under NM 2023 på Jessheim forbedret Moelven IL rekorden til 1.51,02. Sondre Matias Rudi, Carl Emil Kåshagen, Alexander Løvik Nyheim og Håvard Bentdal Ingvaldsen løp på laget.

For kvinner er det SK Vidar som innehar den norske rekorden. Den er på 2.06,16 og ble satt 8. juli 2023 under NM på Jessheim. Laura Koubova Tangen, Elea Jørstad Bock, Ingrid Pernille Rismark og Line Kloster løp på laget. SK Vidar hadde også den tidligere rekorden på 2.08,00.[]

Mesterskap
----------

Oslo Turn ble første norgesmester på øvelsen i 1936. IK Tjalve fra Oslo er den klubben med flest titler, men fra slutten av 1990-tallet tok Bergensklubben IL Gular over hegemoniet på 1000 meter stafett.

Referanser
----------

1. 1 2  «Rekordenes utvikling - mangekamp og stafetter». friidrett.no. Arkivert fra originalen 26. februar 2021. Besøkt 29. august 2008.  *statistikk*
2. ↑  «Rekordenes utvikling - mangekamp og stafetter». friidrett.no. Arkivert fra originalen 26. februar 2021. Besøkt 20. juni 2009.  *statistikk*
3. ↑  Friidrett, Moelven (13. september 2021). «Tidenes NM for Moelven og Håvard ble mesterskapets stjerne». *friidrett* **(norsk)**. Besøkt 15. februar 2022.
4. 1 2  «FriSys - NM 2023». *liveres.andro.no*. Besøkt 13. august 2023.
5. ↑  «NM-medaljer 1000 meter stafett - menn». friidrett.no. Arkivert fra originalen 21. mars 2014. Besøkt 29. august 2008.  *statistikk*

| * v
* d
* r
Øvelser innen friidrett |
| --- |
| Sprint: | 
* 60 m
* 100 m
* 200 m
* 400 m

 |
| Hekk: | 
* 60 m hekk
* 80 m hekk
* 100 m hekk
* 110 m hekk
* 400 m hekk
* 3 000 m hinder

 |
| Mellomdistanse: | 
* 800 m
* 1 500 m
* En engelsk mil (1609 m)
* 3 000 m

 |
| Langdistanse: | 
* 5 000 m
* 10 000 m
* Halvmaraton (ca. 21 km)
* Maraton (ca. 42 km)
* 1 times løp
* Gateløp
* Terrengløp
* Ultraløp
* Motbakkeløp

 |
| Stafett: | 
* 4 × 100 m
* 4 × 400 m
* 4 × 800 m
* 4 × 1500 m
* 1 000 m stafett

 |
| Kast: | 
* Diskos
* Slegge
* Spyd
* Kulestøt
* Vektkast

 |
| Hopp: | 
* Høyde
* Lengde
* Stav
* Tresteg
* **Uten tilløp:**
	+ Høyde uten tilløp
	+ Lengde uten tilløp
	+ Tresteg uten tilløp

 |
| Mangekamp: | 
* Femkamp
* Sjukamp
* Tikamp

 |
| 
* Verdensrekorder i friidrett
* Europarekorder i friidrett
* Norske rekorder i friidrett

* **Kappgang**
* **Rullestolkjøring**

 |